“ทองคำ” วันนี้เปิดบวก 150 บ. รูปพรรณขายออกบาทละ 31,000 บ.
สัปดาห์นี้ยังต้องจับตาความผันผวนราคาทองคำ หลังวิกฤตรัสเซียยูเครนยังไม่สิ้นสุด โดยราคาทองคำในประเทศเช้าวันนี้ ปรับตัวเปิดตลาดบวกเพิ่ม 150 บาททันทีที่เปิดตลาด ส่งผลให้ทองคำแท่งขายออกบาทละ 30,500 บ. รูปพรรณขายออก 31,000 บ.
สัปดาห์นี้ยังต้องจับตาความผันผวนราคาทองคำ หลังวิกฤตรัสเซียยูเครนยังไม่สิ้นสุด โดยราคาทองคำในประเทศเช้าวันนี้ ปรับตัวเปิดตลาดบวกเพิ่ม 150 บาททันทีที่เปิดตลาด ส่งผลให้ทองคำแท่งขายออกบาทละ 30,500 บ. รูปพรรณขายออก 31,000 บ.
21 มี.ค. 2565

ผู้สื่อข่าวรายงานว่า ราคาทองคำวันนี้ (21 มี.ค.2565) ปรับราคาขึ้น 150 บาท เมื่อเทียบกับราคาสุดท้ายเมื่อวานนี้ (18 มี.ค.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.30 น.ที่ผ่านมา ทองคำแท่งปรับราคาขึ้นครั้งที่ 1 ทองคำแท่ง 96.5% รับซื้ออยู่ที่บาทละ 30,400 บาท ขายออกบาทละ 30,500 บาท
ขณะที่ ทองรูปพรรณ 96.5% รับซื้ออยู่ที่บาทละ 29,850.04 บาท และขายออกที่ราคา 31,000 บาท ทั้งนี้ ในส่วนของราคาทองคำโลก (Gold Spot) อยู่ที่ระดับ 1,927.50 เหรียญสหรัฐต่อออนซ์
ด้านนายจิตติ ตั้งสิทธิ์ภักดี นายกสมาคมค้าทองคำ เปิดเผยว่า สถานการณ์ราคาทองคำยังคงผันผวน โดยราคาที่ลดลงกว่า 1,000 บาทต่อบาททองคำเมื่อสัปดาห์ที่ผ่านมานั้น มีปัจจัยมาจากความคาดหวังในการเจรจายุติความขัดแย้งระหว่างรัสเซียกับยูเครนจะมีทิศทางที่ดีขึ้น ทำให้บรรยากาศการซื้อขายอาจไม่คึกคักมากนัก โดยสัปดาห์นี้นักลงทุนรายย่อยและประชาชนยังต้องชะลอดูปัจจัยที่จะมีผลต่อราคาทองคำในตลาดโลกอย่างใกล้ชิด